Supersuosittu rikossarja Karppi jatkuu. Rikosetsivä Sofia Karpin (Pihla Viitala) talviloma peruuntuu, kun Suomenlahden alle suunnitellun tunnelin rakennustyömailta löytyy kaksi ruumista, yksi Helsingistä ja toinen Tallinnasta. Murhat koskettavat tunnelia ajavaa Helsingin pormestaria Sara Tulisuota (Leena Pöysti), joka painii myös korruptiosyytteiden kanssa. Karppi lähtee työparinsa Sakari Nurmen (Lauri Tilkanen) kanssa tutkimaan huumerikollisuuteen kytkeytyviltä-näyttäviä henkirikoksia kunnes tapahtuu uusi raaka murha, joka järkyttää Karppia sydänjuuria myöten. Pian näyttää siltä, että liikkeellä on kostaja, "oikeuden jumalatar", joka on ottanut oikeuden omiin käsiinsä. Käsikirjoitus: Rike Jokela, Kirsi Porkka, Jari Olavi Rantala ja Harri Virtanen. Ohjaus: Rike Jokela. Tuotanto: Riina Hyytiä ja Pauliina Ståhlberg. Dionysos Films. Yle Alkuperäissarja.